
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 19 aprilie 2004

Nr.29/149/249

RAPORT

asupra proiectului de Lege privind exercitarea profesiei de psiholog, înfiinţarea, organizarea şi funcţionarea Colegiului Psihologilor din România (P.L.249/2002) şi asupra propunerii legislative privind organizarea şi exercitarea profesiei de psiholog (P.L. 70/2002)

1. În conformitate cu prevederile art.89 din Regulamentul Camerei Deputaţilor, cu adresa nr.249/2002 şi adresa 

nr.70/2002, Comisia pentru învăţământ, ştiinţă, tineret şi sport a primit spre dezbatere şi avizare proiectul de Lege privind exercitarea profesiei de psiholog, înfiinţarea, organizarea şi funcţionarea Colegiului Psihologilor din România şi propunerea legislativă privind organizarea şi exercitarea profesiei de psiholog. Proiectul de lege şi propunerea legislativă au fost avizate de Comisia pentru sănătate şi familie, Comisia  juridică, de disciplină şi imunităţi, precum şi de către Consiliul Legislativ.

În esenţă, actele normative menţionate stabilesc modalităţile de exercitare a profesiei de psiholog, organizarea controlului acestei activităţi, responsabilităţile personale ale psihologilor, precum şi condiţiile în care aceştia pot fi protejaţi în exercitarea activităţilor. Reglementările propuse ţin cont de legile existente în diferitele domenii în care activează psihologii şi se înscriu pe linia delimitării standardelor ocupaţionale ale diferitelor profesiuni, în conformitate cu reglementări similare din ţările Uniunii Europene, adaptate specificului ţării noastre.

2. Proiectul de lege face parte din categoria legilor ordinare, potrivit prevederilor art.73 din Constituţia României.

3. În conformitate cu prevederile art.66 din Regulamentul Camerei Deputaţilor, proiectul de lege adoptat de Senat şi 

propunerea legislativă au fost dezbătute împreună şi s-a întocmit un singur raport.

4. La lucrările Comisiei au fost prezenţi un număr de 25 deputaţi, din totalul de 26 membri ai Comisiei. La dezbaterea 

proiectelor de lege a participat ca invitat, în conformitate cu prevederile art.51 şi 52 din Regulamentul Camerei Deputaţilor, dl.Radu Damian, secretar de stat în Ministerul Educaţiei şi Cercetării, d-na Daniela Gârbea, director general MEC, dl.senator Matei Vintilă, în calitate de iniţiator, dl.prof.univ.dr.Nicolae Mitrofan şi dl. conf.univ.dr.Mihai Aniţei din partea Asociaţiei Psihologilor din România.

5. Proiectul de lege a fost adoptat de Senat  în şedinţa din 13 mai 2002. 

În urma dezbaterii, în şedinţele din 25 februarie a.c. şi 3 martie a.c., Comisia, cu unanimitate de voturi, aprobă proiectul de lege cu următoarele amendamente:

	Nr.

crt.
	Textul iniţial

(adoptat de Senat)


	Textul adoptat de Comisie

(autorul amendamentului)
	Motivare

	1.
	Titlul legii: Lege privind exercitarea profesiei de psiholog, înfiinţarea, organizarea şi funcţionarea Colegiului Psihologilor din România
	Titlul legii: Lege privind exercitarea profesiei de psiholog cu drept de liberă practică, înfiinţarea, organizarea şi funcţionarea Colegiului Psihologilor din România.

Autor: Comisia
	Legea se referă la exercitarea profesiei de psiholog de ,,liberă practică,,

	2.
	CAPITOLUL I

Exercitarea profesiei de psiholog de liberă practică

Secţiunea 1-a

Dispoziţii generale
	CAPITOLUL I

Dispoziţii generale
	

	3.
	----
	Text nou 

Art.1. Prezenta lege reglementează modul de exercitare a profesiei de psiholog cu drept de liberă practică, precum şi înfiinţarea, organizarea şi funcţionarea Colegiului Psihologilor din România.

Autor: Anghel Stanciu, Napoleon Antonescu, Ecaterina Andronescu.
	Definirea cadrului general.

	4.
	 Art.1.-
Exercitarea profesiei de psiholog este un drept al oricărei persoane fizice, care a absolvit o instituţie de învăţământ superior, cu diplomă de licenţă în psihologie sau cu dublă specializare care să includă şi psihologia. 


	Art.2 (1) Au dreptul să exercite profesia de psiholog:

a) cetăţenii români;

b) cetăţeni ai statelor membre ale Uniunii Europene şi ai celorlalte state din Spaţiul Economic European, prin stabilire în România sau în regim de servicii temporare;

c) cetăţenii din alte ţări cu care România are convenţii bilaterale în domeniu.  

(2) Exercitarea profesiei de psiholog cu drept de liberă practică se face de către persoanele prevăzute la alin. (1), care au absolvit o instituţie de învăţământ superior de specialitate, cu diplomă de licenţă în psihologie, sau asimilată, obţinută într-o instituţie de învăţământ superior acreditată, din România sau din străinătate, recunoscută sau echivalată, după caz, potrivit legii.

Autor: Anghel Stanciu, Napoleon Antonescu, Petru Andea.
	Precizarea dreptului de exercitare a profesiei de psiholog în acord cu reglementările U.E.

	5.
	Art.2. – Ministerul Educaţiei şi Cercetării, precum şi Consiliul Naţional de Evaluare Academică şi Acreditare vor consulta Colegiul Psihologilor din România cu privire la autorizarea şi acreditarea facultăţilor care acordă diplomă cu specializarea în psihologie.
	Se elimină
	Nu constituie o atribuţie a Colegiului Psihologilor din România.

	6.
	 Art.3.- (1)
Psihologul nu este funcţionar public în timpul exercitării profesiunii, prin natura umanitară şi liberală a acesteia.

(2)
Independenţa profesională conferă psihologului dreptul de iniţiativă şi decizie în exercitarea actului profesional şi deplina răspundere a acestuia. 
	Art.3 Psihologul cu drept de liberă practică se supune, în exercitarea profesiei, prevederilor legislaţiei naţionale, europene şi internaţionale, referitoare la drepturile fundamentale ale omului. 

Autor: Comisia


	Îmbunătăţire redacţională.

	7.
	Art.4. În exercitarea profesiei, psihologul trebuie să îşi folosească întreaga competenţă şi să manifeste maximum de disponibilitate şi respect faţă de fiinţa umană.
	Art.4.(1) Psihologul cu drept de liberă practică îşi desfăşoară activitatea pe baza principiului independenţei profesionale, care îi conferă dreptul de iniţiativă şi decizie în exercitarea actului profesional, cu asumarea deplină a răspunderii pentru calitatea acestuia. 

(2) Confidenţialitatea actului psihologic este protejată prin lege şi este o obligaţie a oricărui psiholog. 

Autor: Paul Magheru, Iulian Mincu, Anton Ionescu.


	Ameliorarea formulării din textul iniţial şi precizarea principiului confidenţialităţii.

	8.
	----
	Text nou:

Art.5. Psihologul cu drept de liberă practică desfăşoară următoarele tipuri de activităţi:

a) studiul comportamentului uman şi al proceselor mentale; 

b) investigarea şi recomandarea căilor de soluţionare a problemelor psihologice; 

c)elaborarea şi aplicarea de teste pentru măsurarea inteligenţei, abilităţilor şi aptitudinilor şi a altor caracteristici umane; 

d) testarea psihologică, prevenirea şi psihoterapia tulburărilor emoţionale şi de personalitate, precum şi a fenomenelor de inadaptare la mediul social şi profesional; 

e)interpretarea datelor obţinute şi elaborarea recomandărilor pe care le consideră necesare. 

Autor: Anghel Stanciu, Ecaterina Andronescu, Iulian Mincu, Petre Moldovan


	Definirea tipurilor de activităţi psihologice.

	9.
	 Art.5.-
Exercitarea profesiei de psiholog se face cu respectarea prevederilor legislaţiei muncii, la care se adaugă: 


a) avizul de exercitare a profesiei de psiholog de liberă practică, emis de Colegiul Psihologilor din România, în conformitate cu prevederile prezentei legi; 


b)
autorizaţia de exercitare a profesiei de psiholog de liberă practică, emisă de instituţiile publice ale administraţiei centrale în aria de competenţă în care îşi va exercita profesia solicitantul.


	Art.6 – Exercitarea profesiei de psiholog se desfăşoară:

a) în sectorul privat, în regim salarial sau independent, cu drept de liberă practică, potrivit dispoziţiilor prezentei legi şi ale altor reglementări şi acte normative în vigoare;

b) în sectorul public, în care psihologii au, după caz, statutul de funcţionar public, cadru didactic şi alte funcţii, potrivit  prevederilor legilor speciale şi regulamentelor sau statutelor instituţiei respective.
Autor: Comisia


	Text provenit, cu modificări, de la Art.5 din textul adoptat de Senat.

	10.
	Secţiunea a 2-a

Autorizarea de liberă practică a profesiei de psiholog
	CAPITOLUL II

Exercitarea profesiei de psiholog cu drept de liberă practică

Secţiunea 1

Dobândirea şi exercitarea dreptului de liberă practică
	Restructurarea capitolului

	11.
	Art.6. Avizul eliberat de către Colegiul Psihologilor din România se reînnoieşte periodic, o dată la doi ani, în scopul garantării unui standard ridicat de competenţă profesională, prin promovarea principiului educaţiei permanente. 


	Art.7. (1) Dreptul de liberă practică implică exercitarea activităţilor prevăzute la art. 5 şi asumarea deplină a răspunderii pentru calitatea actului profesional în raport cu beneficiarii serviciilor psihologice, cu respectarea reglementărilor specifice în domeniu. 

(2) Dreptul de liberă practică se exercită olograf,  cu menţionarea în clar a numelui, prenumelui şi a codului personal din Registrul unic al psihologilor cu drept de liberă practică din România, concomitent cu aplicarea parafei proprii. 

Autori: Anghel Stanciu, Ecaterina Andronescu, Gheorghe Roşculeţ
	Reformularea textului cu respectarea exigenţelor din legislaţia U.E.

	12.
	Art.7-
Autorizaţia de exercitare a profesiei de psiholog este valabilă atâta timp cât nu intervine o încălcare a prezentei legi şi, de asemenea, cu respectarea criteriilor de evaluare şi instruire profesională permanentă, instituite de Colegiul Psihologilor din România. 


	Art.8. (1) Persoanele prevăzute la art. 2, alin.(1)  dobândesc atestatul de liberă practică în condiţiile prezentei legi. Dobândirea atestatului atrage înscrierea în Registrul unic al psihologilor cu drept de liberă practică din România. 

(2) Persoanele prevăzute la art. 2 alin.(1) lit. b),  atestate ca psihologi de autorităţile competente din statele membre ale Uniunii Europene şi ale celorlalte state din Spaţiul Economic European, dobândesc dreptul de liberă practică în urma recunoaşterii profesionale, în conformitate cu dispoziţiile legii speciale şi ale normelor europene în domeniu.  

(3) Persoanele prevăzute la art. 2 alin.(1) lit. b) care prestează servicii temporare, au obligaţia de a face o declaraţie referitoare la serviciile prestate, care se depune la Colegiul psihologilor din România, aceştia fiind exceptaţi de la procedura atestării, precum şi de la obligativitatea înscrierii în Registrul unic al psihologilor cu drept de liberă practică din România sau plata unei taxe administrative.  În acest caz se aplică o procedură simplificată, stabilită prin normele metodologice de aplicare a prezentei legi. 

Autori: Petru Andea, Mihai Baltă, Iulian Mincu
	Reformulare şi dezvoltare a textului iniţial în acord cu condiţiile care vor apărea după integrarea în U.E.

	13.
	----
	Text nou:

Art.9. Atestatul de liberă practică se eliberează pe baza normelor metodologice de aplicare a prezentei legi şi a stării de sănătate certificată. 

Autori: Napoleon Antonescu, Petru Andea, Ferenc Asztalos.
	Normele metodologice vor stipula condiţiile de atestare.

	14.
	----
	Text nou:

Art.10. În funcţie de competenţa şi experienţa profesională a solicitantului, se poate acorda una dintre următoarele forme de atestare:

a) atestatul de liberă practică pentru activitate în condiţii de supervizare, pentru psihologii fără experienţă în domeniul respectiv;

b) atestatul de liberă practică în regim de asociere, pentru psihologii care lucrează în colective profesionale;

c) atestatul de liberă practică autonomă, pentru psihologii care întrunesc criteriile de competenţă şi experienţă profesională stabilite prin normele metodologice de aplicare a prezentei legi.

Autori: Vasile Miron, Adrian Moisoiu, Paul Magheru.
	Precizarea tipurilor de atestare.

	15.
	----
	Art.11. Atestatele prevăzute la art. 10 lit. a) şi b) pot fi revizuite, la cerere, după minim un an.

Autor: Comisia
	Supervizarea psihologilor stagiari

	16.
	Art.8.- Controlul şi supravegherea exercitării profesiei de psiholog se realizează de către Colegiul Psihologilor din România şi de către alte organisme cu responsabilităţi în domeniul respectiv de activitate. 
	Art.12. Controlul şi supravegherea modului de exercitare a profesiei de psiholog de liberă practică se fac în conformitate cu prevederile prezentei legi. 

Autor: Karoly Janos Vekov
	Text provenit de la art.19 din textul adoptat de Senat.

	17.
	----
	Secţiunea a 2-a

Forme de exercitare a profesiei de psiholog cu drept de liberă practică
	

	18.
	----
	Text nou:

Art.13.- (1) Pentru exercitarea profesiei, psihologii cu drept de liberă practică  pot înfiinţa, la alegere, potrivit legii, cabinete individuale, cabinete asociate, societăţi civile profesionale, sau îşi pot desfăşura activitatea în temeiul unor contracte de muncă sau al unor convenţii civile, potrivit legii.
(2) Indiferent de forma de exercitare a profesiei, psihologii cu drept de liberă practică pot angaja salariaţi, în condiţiile legii.

Autori: Anghel Stanciu, Ecaterina Andronescu, Napoleon Antonescu.
	Secţiunea a 2-a, art.13 – 15 precizează modalităţile de exercitare a profesiei de psiholog de liberă practică.

	19.
	----
	Text nou:

Art.14.- (1) Cabinetele individuale de psihologie, constituite potrivit legii, se declară la Colegiul Psihologilor din România. Raporturile contractuale se stabilesc între psihologul cu drept de liberă practică şi beneficiarul serviciilor oferite de acesta.

(2) Cabinetele individuale se pot asocia prin contract şi se declară la Colegiul Psihologilor din România.

(3) Formele şi modalităţile de exercitare a profesiei, declarate la Colegiul Psihologilor din România, sunt înregistrate obligatoriu în Registrul unic al psihologilor cu drept de liberă practică din România.

Autor: Comisia


	

	20.
	----
	Art.15.- (1) Societăţile civile profesionale se constituie, în condiţiile legii, prin contract de societate civilă încheiat între doi sau mai mulţi psihologi cu drept de liberă practică, şi sunt declarate la Colegiul Psihologilor din România.

(2) Raporturile contractuale se nasc între beneficiar şi societatea civilă profesională, indiferent care dintre psihologii cu drept de liberă practică asociaţi îndeplineşte serviciul profesional.

(3) În cadrul societăţilor civile profesionale patrimoniul este comun şi aparţine asociaţiilor în cotele părţi stabilite prin contractul de societate civilă.

Autor: Comisia
	

	21.
	----
	Secţiunea a 3-a

Drepturile şi obligaţiile psihologilor cu drept de liberă practică


	Secţiunea a 3-a precizează drepturile şi obligaţiile psihologilor cu drept de liberă practică.

	22.
	----
	Text nou:

Art.16.- Psihologul cu drept  de liberă practică are următoarele drepturi:

a) să desfăşoare activităţile prevăzute la art.5, în conformitate cu tipul de atestat deţinut; 

b) să obţină, pentru serviciile prestate, un onorariu sau salariu negociat în mod liber cu beneficiarul.

Autor: Comisia
	

	23.
	----
	Text nou:

Art.17.- Psihologul cu drept de liberă practică are următoarele obligaţii:

a) să cunoască şi să respecte reglementările legale în vigoare referitoare la exercitarea profesiei de psiholog cu drept de liberă practică;

b) să se conformeze şi să respecte Codul deontologic al profesiei de psiholog cu drept de liberă practică;

c) să exercite dreptul de liberă practică în limitele stabilite prin tipul de atestat deţinut;

d) să se preocupe de perfecţionarea calificării profesionale;

e) să îşi asume întreaga responsabilitate profesională faţă de beneficiar, manifestând conştiinciozitate şi probitate profesională;

f) să servească interesele beneficiarului în acord cu interesul public şi cu exigenţele profesionale.

Autor: Comisia
	

	24.
	----
	Secţiunea a 4-a

Suspendarea şi încetarea dreptului de liberă practică. Radierea din Registrul unic al psihologilor cu drept de liberă practică din România
	Secţiunea a 4-a aduce precizări privind suspendarea şi încetarea dreptului de liberă practică

	25.
	----
	Text nou:

Art.18.- Dreptul de liberă practică se suspendă:

a) temporar, la cererea persoanei înscrise;

b) după 6 luni de neplată, fără justificare, a cotizaţiei anuale către Colegiul Psihologilor din România, până la achitarea ei integrală;

c) cu titlu de sancţiune disciplinară, pe toată durata sancţiunii.

d) pe perioada suspendării dreptului de a profesa, dispusă prin hotărâre judecătorească definitivă;

Autor: Comisia
	

	26.
	----
	Text nou:

Art.19.- (1) Dreptul de liberă practică încetează:

a) prin renunţarea în scris la exerciţiul dreptului de liberă practică;

b) dacă persoana înscrisă a fost condamnată definitiv pentru o faptă prevăzută de lege, în legătură cu exercitarea dreptului de liberă practică, sau dacă i s-a aplicat pedeapsa complementară a interzicerii dreptului de a exercita profesia printr-o hotărâre judecătorească definitivă.

(2) Încetarea dreptului de liberă practică atrage radierea din Registrul unic al psihologilor cu drept de liberă practică din România. 

Autor: Comisia
	

	27.
	----
	Secţiunea a 5-a

Interdicţii şi incompatibilităţi în exercitarea profesiei de psiholog cu drept de liberă practică
	Secţiunea a 5-a precizează incompatibilităţile în exercitarea profesiei de psiholog de liberă practică

	28.
	----
	Text nou:

Art.20 – Nu poate exercita profesia de psiholog cu drept de liberă practică:

    a) psihologul care a fost condamnat definitiv pentru săvârşirea cu intenţie a unei infracţiuni contra umanităţii sau vieţii în împrejurări legate de exercitarea profesiei de psiholog şi pentru care nu a intervenit reabilitarea; 

b) psihologul căruia i s-a aplicat pedeapsa complementară interzicerii dreptului de a exercita profesia, pe durata stabilită prin hotărâre judecătorească. 

c) psihologul căruia i s-a suspendat temporar avizul de exercitare a profesiei, ca sancţiune disciplinară pe durata suspendării

Autori: Octavian Petruş, Mihai Baciu


	

	29.
	----
	Text nou:

Art.21 Exercitarea profesiei de psiholog de liberă practică este incompatibilă cu:

a) desfăşurarea oricărei activităţi de natură a aduce atingere demnităţii profesionale sau bunelor moravuri;

b) starea de sănătate necorespunzătoare, 

certificată de Comisia de expertiză medicală şi recuperare a capacităţii de muncă, potrivit legii;

c) folosirea cu bună ştiinţă a cunoştinţelor sau metodelor profesionale în defavoarea persoanei sau în scop ilegal.

Autor: Comisia


	

	30.
	----
	Text nou:

Art.22 Persoanele prevăzute la art. 2 alin.(1) lit. b) şi c) trebuie să facă dovada că nu se află într-o situaţie definită la art. 20 şi art. 21, prin documente provenite de la autorităţile competente din ţările respective. 

Autor: Comisia
	

	31.
	CAPITOLUL II

Înfiinţarea, organizarea şi funcţionarea Colegiului Psihologilor din România
	CAPITOLUL III 
Colegiul Psihologilor din România

Secţiunea 1-a

Organizare şi atribuţii
	

	32.
	Art.9.(1) Colegiul Psihologilor din România este o organizaţie neguvernamentală, cu personalitate juridică, apolitică şi fără scop patrimonial.



(2) Colegiul Psihologilor din România se înfiinţează ca organizaţie profesională reprezentativă, cu funcţie de avizare şi control în exercitarea profesiei de psiholog de liberă practică.



(3) Colegiul Psihologilor din România are autonomie instituţională şi îşi exercită atribuţiile fără posibilitatea vreunei imixtiuni. 



(4) Colegiul Psihologilor din România promovează şi apără drepturile şi interesele psihologilor în exercitarea profesiei lor.



(5) Sediul Colegiului Psihologilor din România este în municipiul Bucureşti. 
	Art. 23 (1) Colegiul Psihologilor din România, denumit în continuare Colegiul, este o organizaţie profesională, cu personalitate juridică, de drept privat, apolitică, de interes public, cu patrimoniu şi buget proprii, autonomă şi independentă. Colegiul are rolul de a reprezenta şi ocroti la nivel naţional şi internaţional interesele profesiei de psiholog cu drept de liberă practică. 

(2) Colegiul Psihologilor  din România are sediul central în municipiul Bucureşti. 

(3) Colegiul Psihologilor din România se constituie din totalitatea psihologilor cu drept de liberă practică din România. 

(4) Psihologii cu drept de liberă practică au dreptul, fără nici o îngrădire, să adere la alte forme de asociere profesională. 

(5) Colegiul are obligaţia de a publica anual Registrul unic al psihologilor cu drept de liberă practică din România.

Autori: Anghel Stanciu, Mihai Baltă, Vasile Miron.
	Reformulare şi precizare a principiilor de funcţionare a Colegiului.

	33.
	----
	Art.24 - Atribuţiile Colegiului sunt următoarele:

      a) asigură respectarea cadrului 

organizatoric pentru exercitarea profesiei de psiholog de liberă practică în condiţiile prezentei legi; 

     b) instituie standarde de calitate a 

serviciilor psihologice;

     c) instituie un cadru de promovare şi de 

dezvoltare a competenţei profesionale;

     d) instituie şi promovează norme 

deontologice în exercitarea profesiei de psiholog cu drept de liberă practică;

   e) reprezintă interesele membrilor săi în 

faţa autorităţilor publice şi administrative, precum şi în organismele profesionale internaţionale;

      f) atestă dreptul de liberă practică al psihologilor şi gestionează Registrul unic al psihologilor cu drept de liberă practică din România.

Autor: Comisia


	Text cu modificări provenit de la art.18.



	34.
	
	Secţiunea a 2-a

Forurile de conducere


	

	35.
	Art.10.- Colegiul Psihologilor este ales pe o perioadă de patru ani de către Adunarea Generală a Asociaţiei Psihologilor din România, dintre candidaţii propuşi ca fiind reprezentativi din punct de vedere profesional şi moral pentru domeniile academice, ştiinţifice şi aplicative ale psihologiei.


	Art.25 – (1) Forurile de conducere ale Colegiului Psihologilor din România sunt:

a) Convenţia Naţională;

b) Consiliul Colegiului;

c) Comitetul Director;

     d) Preşedintele Colegiului.

 (2) Alegerea forurilor de conducere ale Colegiului se face numai prin vot secret.

(3) Persoanele alese în forurile de conducere exercită un mandat de patru ani şi nu mai mult de două ori consecutiv. 

(4) Forurile de conducere colectivă iau hotărâri prin vot deschis, dacă nu hotărăsc altfel.

Autor: Comisia
	Text cu modificări provenit de la articolele 10, 11 şi 12.

	36.
	Art.11.-
Numărul membrilor Colegiului va fi stabilit în funcţie de necesităţi de către Asociaţia Psihologilor din România şi este votat în Adunarea Generală.
	Se elimină
	Textul s-a reformulat la art.25.

	37.
	Art.12.-
Candidaturile pentru membrii Colegiului se depun de către psihologi, asociaţii profesionale şi de către instituţii publice sau private care au în subordine psihologi.
	Se elimină
	Textul s-a reformulat la art.25.

	38.
	----


	Text nou:

Art.26 (1) Convenţia Naţională este constituită din reprezentanţii membrilor Colegiului, pe baza unei norme de reprezentare, proporţional cu numărul membrilor din fiecare filială. 

(2) Convenţia se întruneşte de regulă odată la patru ani. Ea se poate întruni în sesiune extraordinară la solicitarea majorităţii simple a membrilor Consiliului Colegiului. 

(3) Convocarea Convenţiei Naţionale se face prin mass-media, cu cel puţin trei luni înainte de data fixată. 

(4) Convenţia Naţională este precedată de Convenţii teritoriale, care aprobă reprezentanţii în conformitate cu norma de reprezentare.

(5) Convenţia Naţională este legal constituită în prezenţa a 2/3 din numărul reprezentanţilor delegaţi. Dacă la prima convocare condiţia de cvorum nu este îndeplinită, Comitetul Director stabileşte o nouă dată, nu mai devreme de 15 zile calendaristice. În această situaţie, Convenţia Naţională este legal constituită în prezenţa majorităţii membrilor delegaţi şi adoptă hotărâri cu majoritatea membrilor prezenţi.

Autor: Comisia
	Text în concordanţă cu noua structură organizatorică a Colegiului.

	39.
	Art.13 (1) 
În cadrul Colegiului funcţionează următoarele secţiuni;

a) 
secţiuni de specialitate:  psihologie medicală şi psihoterapie; psihologie industrială/organizaţională şi servicii; psihologie educaţională, consiliere şcolară şi vocaţională;




b)
secţiunea metodologică;



c)
secţiunea de deontologie şi disciplină.


(2)
În funcţie de necesităţi, Colegiul poate înfiinţa secţiuni noi.


	Se elimină
	Pentru o mai bună reorganizare a legii. Textul s-a preluat cu modificări la art.35. 

	40.
	----
	Text nou:

Art. 27 Convenţia Naţională are următoarele atribuţii:

a) aprobă Regulamentul de organizare şi 

funcţionare internă, Codul deontologic al profesiei de psiholog cu drept de liberă practică, Codul de procedură disciplinară, Normele de avizare a metodelor şi tehnicilor de evaluare şi asistenţă psihologică, precum şi modificările la acestea;

      b) alege şi revocă Preşedintele Colegiului şi  membrii Comitetului Director;

       c) aprobă raportul de activitate al Consiliului Colegiului şi alte documente.

Autor: Comisia
	Precizarea atribuţiilor Convenţiei Naţionale.

	41.
	Art.14.-
Colegiul organizează un secretariat ai cărui membri sunt angajaţi şi sunt salarizaţi, în conformitate cu legislaţia în vigoare, din resurse proprii.
	Se elimină
	Textul se regăseşte cu modificări la art.37.

	42.
	Art.15.-
Activitatea Colegiului este reglementată printr-un regulament de organizare şi funcţionare, aprobat de Adunarea generală a Asociaţiei Psihologilor din România.


	Se elimină
	Textul se regăseşte cu modificări la art.33, lit.f.

	43.
	Art.16.- Colegiul Psihologilor funcţionează prin şedinţe în plen şi pe secţiuni, ale căror competenţe şi periodicitate sunt stabilite prin Regulamentul de organizare şi funcţionare.


	Se elimină
	Textul se regăseşte cu modificări la art.34.

	44.
	----
	   Text nou:

Art.28 Consiliul Colegiului este constituit din preşedintele Colegiului, care este şi preşedinte al Consiliului, membrii Comitetului Director şi preşedinţii filialelor teritoriale. 

Autor: Comisia
	

	45.
	----
	  Text nou:

Art.29 (1) Consiliul Colegiului se întruneşte anual, la convocarea preşedintelui Colegiului.

          (2) Consiliul se poate întruni şi în mod excepţional, la solicitarea majorităţii simple a membrilor săi. 

Autor: Comisia
	

	46.
	----
	Text nou:

Art.30 Atribuţiile Consiliului sunt următoarele:

     a) stabileşte liniile directoare în legătură cu problemele fundamentale ale profesiei de psiholog cu drept de liberă practică şi ale activităţii Colegiului;  

    b) analizează şi aprobă raportul de activitate al Comitetului Director; 

     c) aprobă cotizaţia anuală şi  nivelul taxelor necesare acoperirii costurilor de atestare şi a altor servicii prestate; 

    d) aprobă structurile administrative ale Comitetului Director, înfiinţarea de noi comisii sau restructurarea celor existente;

e) aprobă raportul de audit financiar, 

efectuat de o firmă independentă;

   f) aprobă bugetul de venituri şi cheltuieli al Colegiului, bilanţul Colegiului şi descarcă Comitetul Director de gestiunea fondurilor.

Autor: Comisia
	

	47.
	Art.17.-Membrii Colegiului primesc pentru activitatea desfăşurată indemnizaţii de şedinţă, stabilite prin regulamentul de organizare şi funcţionare şi li se decontează cheltuielile de deplasare legate de îndeplinirea atribuţiilor specifice.


	Se elimină
	Textul trece cu modificări la art.39.

	48.
	----
	Text nou:

Art.31 Comitetul Director este constituit din preşedintele Colegiului, care deţine şi calitatea de preşedinte al Comitetului Director, preşedinţii comisiilor prevăzute la art. 35 şi membrii acestora.  

Autor: Comisia 


	

	49.
	CAPITOLUL III

ATRIBUŢIILE COLEGIULUI

PSIHOLOGILOR DIN ROMÂNIA
	Se elimină
	Trece cu modificări la art.33.

	50.
	Art.18.-
Colegiul Psihologilor din România are următoarele atribuţii:

a)
acordă avizul pentru exercitarea profesiei de psiholog de liberă practică şi de reînnoire periodică a acestuia;

b)
avizează metodele şi tehnicile de evaluare şi asistenţă psihologică, precum şi modul de utilizare a acestora;


c)
organizează şi avizează cursuri şi alte forme de educaţie permanentă în domeniul psihologiei;

d)
elaborează Codul deontologic al profesiei de psiholog;



e)
elaborează Normele de acordare a avizului de exercitare a profesiei de psiholog de liberă practică;



f)
elaborează Codul de procedură disciplinară şi urmăreşte aplicarea acestuia;

g)
elaborează Normele de avizare a metodelor şi tehnicilor de evaluare şi asistenţă psihologică;


h)
întocmeşte, reactualizează şi face public Registrul unic al psihologilor din România;

i)
mediază litigiile dintre psihologi, dintre aceştia şi beneficiarii serviciilor psihologice, precum şi dintre psihologi şi angajatorii acestora, în probleme legate de exercitarea profesiei de psiholog;


j)
iniţiază acţiuni în justiţie pentru exercitarea ilicită a profesiunii de psiholog k)
atenţionează şi, după caz, intentează acţiuni în justiţie angajatorilor care folosesc pe post de psiholog persoane fără calificarea şi avizele necesare, în conformitate cu prezenta lege; 

l)
fixează nivelul tarifelor minime şi maxime pentru serviciile prestate.de liberă practică;





	Se elimină
	Reorganizarea textelor din lege.Trece cu modificări la art.24.

	51.
	Art.19.-
Colegiul Psihologilor din România are dreptul de control asupra exercitării profesiei de către psihologii autorizaţi.   
	Se elimină
	Textul se regăseşte cu modificări la art.12 şi art.38.

	52.
	Art.20.-
Atribuţiile Colegiului Psihologilor din România nu pot fi exercitate de către nici o altă asociaţie profesională psihologică. 


	Se elimină
	Formularea este restrictivă.

	53.
	----


	Text nou:

Art.32. Înlocuitorul de drept al preşedintelui Comitetului Director, în caz de indisponibilitate, este preşedintele Comisiei de deontologie şi disciplină sau alt preşedinte de comisie, desemnat de Comitetul Director. 

Autor: Comisia
	

	54.
	----
	Text nou:

Art.33 Comitetul Director are următoarele atribuţii:

      a) eliberează  atestatul de psiholog cu drept de liberă practică;

      b) eliberează avizul pentru metodele şi tehnicile de evaluare şi asistenţă psihologică,  precum şi modul de utilizare a acestora;

     c) propune instituţiilor abilitate cursuri şi alte forme de educaţie permanentă în domeniul psihologiei, în conformitate cu prevederile legale;

      d) elaborează „Regulamentul de organizare şi funcţionare internă”;

      e) elaborează „Codul deontologic al profesiei de psiholog cu drept de liberă practică”;

      f) elaborează, împreună cu Ministerul Educaţiei şi Cercetării, normele metodologice de aplicare a prezentei legi;

      g) elaborează „Codul de procedură disciplinară” şi urmăreşte aplicarea acestuia;

      h) elaborează „Normele de avizare a metodelor şi tehnicilor de evaluare şi asistenţă psihologică”;

      i) întocmeşte, reactualizează şi face public „Registrul unic al psihologilor cu drept de liberă practică din România”;

      j) mediază litigiile dintre psihologi cu drept de liberă practică, dintre aceştia şi beneficiarii serviciilor psihologice, precum şi dintre psihologi şi angajatorii acestora, în probleme legate de exercitarea profesiei de psiholog cu drept de liberă practică;

     k) sesizează organele în drept în cazurile de exercitare ilicită a profesiei de psiholog cu drept de liberă practică;

    l) propune nivelul taxelor pentru serviciile prestate precum şi al cotizaţiei anuale.

Autori: Anghel Stanciu, Petru Andea, Iulian Mincu.
	Text cu modificări provenit de la art.18, în conformitate cu noua structură a legii.

	55.
	----
	Text nou:

Art. 34 Comitetul Director funcţionează prin şedinţe în plen şi pe comisii ale căror competenţe şi periodicitate sunt stabilite prin Regulamentul de organizare şi funcţionare internă.

Autor: Comisia
	Text cu modificări provenit de la art.16.

	56.
	----


	Text nou:

Art. 35 (1) În cadrul Comitetului Director funcţionează următoarele comisii:

       a) Comisii aplicative: comisia de psihologie clinică şi psihoterapie; comisia de psihologia muncii, transporturilor şi serviciilor; comisia de psihologie educaţională, consiliere şcolară şi vocaţională; comisia de psihologie pentru apărare, ordine publică şi siguranţă naţională; 

      b) Comisia metodologică;

      c) Comisia de deontologie şi disciplină.

     (2) Comisiile prevăzute la alin.(1) sunt structuri organizatorice de specialitate ale căror atribuţii sunt stabilite prin „Regulamentul de organizare şi funcţionare internă”.

     (3) În funcţie de necesităţi, se pot înfiinţa, desfiinţa sau restructura comisiile existente.

Autori: Ferenc Asztalos, Ionel Marineci, Emil Rus.
	Text cu modificări provenit de la art.13.

	57.
	----
	Text nou:

Art. 36 Comisiile au următoarele atribuţii:

      a) comisiile aplicative desfăşoară procedurile prevăzute în normele metodologice de aplicare a prezentei legi şi propun Comitetului Director eliberarea atestatului  în domeniile de specializare corespunzătoare;

      b) comisia metodologică avizează metodele şi tehnicile de asistenţă psihologică în conformitate cu „Normele de avizare a metodelor şi tehnicilor de evaluare şi asistenţă psihologică”;

      c) comisia de deontologie şi disciplină urmăreşte respectarea Codului deontologic al profesiei de psiholog cu drept de liberă practică, judecă abaterile de la prevederile  acestuia şi aplică sancţiuni, conform prezentei legi.
	

	58.
	----
	Text nou:

Art. 37 - Fiecare comisie este condusă de un birou constituit din preşedinte, vicepreşedinte, secretar şi dispune de un secretariat tehnic.
	

	59.
	----
	Text nou:

Art. 38 - Comisiile elaborează norme şi proceduri de control şi supervizare profesională în domeniile proprii, aprobate de către Consiliul Colegiului, asigurând pregătirea persoanelor cu atribuţii de control.
	

	60.
	----
	Text nou:

Art. 39 - Membrii Comitetului Director şi ai conducerii filialelor teritoriale au dreptul  la indemnizaţii de şedinţă stabilite prin Regulamentul de organizare şi funcţionare internă şi la decontarea cheltuielilor de deplasare legate de îndeplinirea atribuţiilor specifice.
	Text provenit de la art.17.

	61.
	
	Text nou:

Art.40 - Preşedintele Colegiului şi preşedinţii comisiilor prevăzute la art.36 asigură conducerea operativă a Colegiului Psihologilor din România.
	

	62.
	
	Text nou:

Art.41 - Preşedintele Colegiului are următoarele atribuţii:

    a) reprezintă Colegiul în relaţiile cu alte organizaţii şi instituţii din ţară şi străinătate;

    b) încheie convenţii şi contracte în numele Colegiului cu aprobarea Comitetului Director;

   c) convoacă şi conduce şedinţele Comitetului Director, Consiliului şi Convenţiei Naţionale;

d) ordonanţează cheltuielile bugetare ale Comitetului Director.

Autor: Comisia


	

	63.
	
	Secţiunea a 3-a 

Filialele teritoriale ale Colegiului Psihologilor din România


	Art.42 – art.47 reglementează organizarea teritorială a Colegiului.

	64.
	----
	Text nou:

Art. 42 (1) Colegiul Psihologilor  din România are filiale teritoriale, la nivel de judeţ şi în Municipiul Bucureşti. 

    (2) Dacă într-un judeţ există mai puţin de 50 de psihologi cu drept de liberă practică se vor putea înfiinţa filiale teritoriale prin asocierea psihologilor din judeţe limitrofe.

Autor: Comisia


	

	65.
	---
	Text nou:

Art. 43 Forurile de conducere ale filialelor teritoriale sunt:

a) Convenţia filialei;

     b) Comitetul filialei;

     c) Preşedintele filialei.

Autor: Comisia
	

	66.
	----
	Text nou:

Art. 44 Convenţia filialei reprezintă forul de dezbatere al membrilor Colegiului, cu domiciliul în zona respectivă, şi are următoarele atribuţii:

     a) dezbate problemele specifice ale practicii profesionale curente;

     b) aprobă raportul anual de activitate al Comitetului;

     c) alege şi revocă preşedintele şi membrii Comitetului;

     d) alege reprezentanţii pentru Convenţia Naţională;

      e) propune candidaţi la funcţia de preşedinte al Colegiului şi de membri ai Comitetului Director.

Autor: Comisia
	

	67.
	----
	Text nou:

Art. 45 Convenţia filialei se întruneşte anual la convocarea preşedintelui filialei sau la solicitarea majorităţii membrilor filialei. 

Autor: Comisia
	

	68.
	----
	Text nou:

Art. 46 (1) Comitetul filialei este structura de coordonare la nivel teritorial şi se află sub autoritatea Comitetului Director.

(2) Comitetul filialei este condus de un preşedinte şi este constituit dintr-un număr impar de membri.

(3) Atribuţiile Comitetului filialei:

a) elaborează raportul anual de activitate şi, după aprobarea acestuia de Convenţia filialei îl înaintează Comitetului  Director;

b) informează membrii cu privire la 

hotărârile Colegiului;

c) poate face propuneri de reprezentare la Convenţia Naţională;

d) poate face propuneri de candidaturi 

pentru preşedinte şi membrii Comitetului Director;

e) controlează activitatea profesională a membrilor Colegiului din zona filialei respective, pe baza mandatului dat de Comitetul Director şi avizează dosarele psihologilor cu drept de liberă practică propuşi pentru activităţi de control;

f) primeşte dosarele de atestare, verifică conformitatea lor şi le transmite Comitetului Director.

Autor: Comisia
	

	69.
	----
	Text nou:

Art. 47 Înlocuitorul de drept al preşedintelui filialei este membrul din Comitet cu vechimea profesională cea mai mare.
	

	70.
	
	Secţiunea a 4-a

Registrul unic al psihologilor cu drept de liberă practică din România
	

	71.
	----
	Text nou:

Art.48 – (1) Registrul unic al psihologilor cu drept de liberă practică din România cuprinde lista psihologilor cu drept de liberă practică, în conformitate cu prevederile prezentei legi.

(2) Registrul este un document public, fiind pus la dispoziţia beneficiarilor serviciilor psihologice, cu scopul de a certifica dreptul de liberă practică şi domeniile de competenţă ale membrilor Colegiului.

(3) Comitetul Director are obligaţia să asigure publicitatea Registrului unic al psihologilor cu drept de liberă practică din România, prin mijloace electronice şi prin editarea anuală a acestuia.

Autor: Comisia


	Se instituie Registrul unic al psihologilor de liberă practică din România cu scopul de a stabili domeniile de competenţă.

	72.
	CAPITOLUL IV

Finanţarea activităţii Colegiului Psihologilor


	Text nemodificat
	

	73.
	Art.21.-Sursele de finanţare ale Colegiului sunt:

a) tarife pentru prestaţiile efectuate;

b) contribuţii ale asociaţiilor profesionale ale psihologilor;

c) donaţii si sponsorizări din partea unor persoane fizice şi juridice;

d) alte surse, conform legilor în vigoare.


	Art.49 - Sursele de finanţare ale Colegiului Psihologilor  sunt următoarele:

a) cotizaţii;

b) taxe;

c) donaţii şi sponsorizări din partea unor persoane fizice şi juridice;

d) alte surse, conform legilor în vigoare

Autor: Comisia


	

	74.
	----
	Text nou:

Art.50 - Repartizarea bugetului pentru Comitetul Director şi Comitetele filialelor se aprobă de cătreConsiliul Colegiului.

Autor: Comisia
	

	75.
	Art.22.-
Fondurile băneşti sunt utilizate pentru cheltuieli de administrare, cheltuieli de personal şi pentru perfecţionarea profesională.


	Art.51 - Fondurile băneşti se utilizează pentru cheltuieli de personal, cheltuieli materiale, investiţii şi dotări, precum şi pentru alte scopuri aparţinând domeniului specific de activitate.


	

	76.
	Art.23.-
Activitatea financiară se supune controlului organelor în drept.


	Art.52 – Text nemodificat


	

	77.
	CAPITOLUL V

SANCŢIUNI


	CAPITOLUL V

Răspunderea disciplinară
	

	78.
	Art.24.-Colegiul Psihologilor din România judecă litigiile şi abaterile deontologice, disciplinare şi profesionale ale psihologilor, în conformitate cu Codul de procedură disciplinară. 


	Art.53 - Comitetul Director al Colegiului Psihologilor judecă litigiile şi abaterile deontologice, disciplinare şi profesionale ale psihologilor, în conformitate cu „Codul de procedură disciplinară”.
	

	79.
	Art.25.-(1) Psihologii autorizaţi care încalcă prevederile prezentei legi şi regulamentele specifice privind exercitarea profesiei de psiholog de liberă practică sau nu respectă Codul deontologic răspund disciplinar în funcţie de gravitatea abaterii, putând fi sancţionaţi cu: 



a)
mustrare;



b)
avertisment;



c)
suspendarea temporară, pe un interval de 6-12 luni, a avizului de exercitare a profesiei;



d)
retragerea definitivă a avizului, echivalentă cu pierderea dreptului de exercitare a profesiei.  

(2) Sancţiunile prevăzute la lit. a) şi b) se aplică de către Secţiunea de deontologie şi disciplină, la propunerea secţiunilor de specialitate ale Colegiului.



(3) Sancţiunile prevăzute la lit.c) şi d) se aplică de către plenul Colegiului  Psihologilor, la propunerea Secţiunii de deontologie şi disciplină.



(4) Concluziile investigaţiei şi sancţiunile aplicate se comunică în termen de 10 zile, în mod obligatoriu, ministerelor, instituţiilor interesate şi persoanei juridice cu care psihologul sancţionat a încheiat contractul de muncă. 


	Art.54 – (1)Psihologii cu drept de liberă practică, care încalcă prevederile prezentei legi şi regulamentele specifice privind exercitarea profesiei de psiholog, sau nu respectă Codul deontologic, răspund disciplinar în funcţie de gravitatea abaterii, putând fi sancţionaţi cu:

a) mustrare;

b) avertisment;

c) suspendarea temporară, pe un interval de 6-12 luni, a avizului de exercitare a profesiei;

d) retragerea definitivă a atestatului.

Se elimină

Se elimină

(2) Sancţiunile prevăzute la alin.(1) se comunică în termen de 10 zile Inspectoratului Teritorial de Muncă, precum şi instituţiei sau unităţii cu care psihologul sancţionat a încheiat contractul de muncă.

Autor: Comisia
	Alin.(2) şi (3) trec cu modificări la art.55.

	80.
	----
	Text nou:

Art.55 - Sancţiunile prevăzute la art. 54, alin.(1) lit. a) şi b) se aplică de către Comisia de deontologie şi disciplină, la propunerea comisiilor de specialitate ale Comitetului Director, iar cele menţionate la art.54 alin.(1) lit. c) şi d)  de către Comitetul Director, la propunerea Comisiei de deontologie şi disciplină.

Autor: Comisia
	Text provenit de la art.25 alin.(2) şi (3)

	81.
	Art.26.- Sancţiunile pot fi contestate după cum urmează:

a)
cele de la art.25 lit.a) şi b) - în plenul Colegiului;



b)
cele de la art.25 lit. c) şi d) - în contencios administrativ.


	Art.56 - Sancţiunile prevăzute la art. 54 alin.(1) lit. a) şi b) pot fi contestate la Comitetul Director, iar cele prevăzute la lit. c) şi d) la Consiliul Colegiului.

Autor: Comisia


	Text provenit de la art.25 alin.(2) şi (3)

	82.
	Art.27.- Răspunderea disciplinară a psihologilor de liberă practică, autorizaţi potrivit prezentei legi, nu exclude răspunderea penală, contravenţională, civilă sau materială, potrivit legii. 


	Art.57 - Răspunderea disciplinară a psihologilor cu drept de liberă practică atestaţi, potrivit prezentei legi nu exclude răspunderea penală, contravenţională, civilă sau materială, conform prevederilor legale.
	

	83.
	Art.28.-
Practicarea profesiei de psiholog de către o persoană care nu are această calitate constituie infracţiune şi se pedepseşte conform legii penale.


	Art.58 - Practicarea profesiei de psiholog, în condiţii de liberă practică, de către o persoană neatestată, se pedepseşte, conform legii. 

Autor: Comisia
	

	84.
	CAPITOLUL VI

Dispoziţii tranzitorii şi finale
	Text nemodificat


	

	85.
	Art.29.-Asociaţia Psihologilor din România organizează alegeri pentru constituirea Colegiului, în termen de 6 luni de la data intrării în vigoare a prezentei legi, când va adopta actele normative secundare prevăzute la art.18.


	Art.59 - Asociaţia Psihologilor din România  desemnează un comitet de iniţiativă care convoacă Adunarea de constituire a Colegiului, în termen de 3 luni de la intrarea în vigoare a prezentei legi.
	Precizări privind măsurile tranzitorii pentru organizarea şi funcţionarea Colegiului Psihologilor.

	86.
	----
	Text nou:

Art.60 - Adunarea de constituire a Colegiului alege Comitetul Director provizoriu, preşedintele interimar şi desemnează comitete de iniţiativă teritoriale.

Autor: Comisia


	

	87.
	----
	Text nou:

Art.61 - Comitetul Director ales de Adunarea de constituire elaborează în termen de 6 luni, documentele prevăzute la art. 35, lit. d,e,g,h şi, în acelaşi termen,  convoacă Convenţia Naţională a Colegiului.

Autor: Comisia


	

	88.
	----
	Text nou:

Art.62 - Cu trei luni înaintea Convenţiei Naţionale, comitetele filialelor teritoriale ale Colegiului organizează Convenţiile filialelor, care  aleg membrii comitetelor,  desemnează reprezentanţii la Convenţia Naţională, şi aprobă propunerile pentru funcţiile la nivelul Colegiului psihologilor din România.

Autor: Comisia
	

	89.
	----
	Text nou:

Art.63 - Convenţia Naţională aprobă documentele de organizare şi funcţionare prevăzute de prezenta lege, alege preşedintele şi membrii Comitetului Director, pentru un mandat de patru ani.

Autor: Comisia
	

	90.
	----
	Text nou:

Art.64 - Impunerea de către Colegiu a unor restricţii privind amplasarea şi numărul cabinetelor psihologice de liberă practică este strict interzisă.

Autor: Octavian Petruş
	

	91.
	----
	Text nou:

Art.65 - Normele metodologice de aplicare a prezentei legi se aprobă prin hotărâre a guvernului, în termen de 60 de zile de la constituirea forurilor de conducere ale Colegiului. 

Autor: Comisia
	

	92.
	Art.30.-
Instituţiile publice ale administraţiei centrale şi locale, precum şi persoanele juridice care au psihologi angajaţi îşi vor adapta reglementările specifice la prevederile prezentei legi, într-un interval de un an de zile de la intrarea în vigoare a acesteia.  


	Se elimină
	

	93.
	Art.31 - Prezenta lege intră în vigoare în termen de 30 de zile de la publicarea ei în Monitorul Oficial al României, partea I.
	Art.66 - Prezenta lege intră în vigoare la 30 de zile de la publicarea ei în Monitorul Oficial al României, partea I.

